**Leagăn fără cântec**

*Radu Gyr*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nani, puiul mamii, nu mai sunt

 cantece de leagan pe pământ.

 Basmele pe care nu le spun

 au murit sub uruit de tun.

 Au murit sub tancuri, de un veac,

 soarele si luna în cerdac.

 Nu te-alinta soapta nimanui

 si nici lapte-n tata mamei nu-i.

 Căci pe lumea asta n-au rămas

 decât vanturi cu suspin în gals,

 foamea ta în albia de tanc,

 plansul mamei cu blestem adânc

 si scrasnirea lantului zalud

 prins de glezna tatii la Aiud.

 Nani, puiul mamii, nu mai sunt

 cantece de leagan pe pământ.